kardosdrur/scandi-wiki huggingface dataset:
Bernard-Henri Lévy

Bernard-Henri Lévy (født 5. november 1948 i Béni Saf, Algeriet) er en fransk intellektuel debattør og filosof. I Frankrig kaldes han ofte blot BHL. Han var en af lederne af Nouvelle Philosophie-bevægelsen (da: Ny filosofi) siden 1976.

Arbejde 
BHL er en flittig skribent, og flere af hans værker er blevet oversat til engelsk.

På Dansk 

 "I djævelens vold", Forlag: Forum - Udgivet år: 1985. Originaltitel: Le diable en tête - oversat af Jacques Berg
 "Det menneskelige barbari".Forlag: Centrum. Originaltitel: La barbarie à visage humain - oversat af David Gress

På Norsk 

 Baudelaires siste dager. Originaltitel: Les derniers jours de Charles Baudelaire. Oversat til norsk ved Bente Christensen

Kun på fransk 
 Bangla-Desh, Nationalisme dans la révolution, 1973.
 La barbarie à visage humain, 1977.
 Le testament de Dieu, 1978.
 Idéologie française, 1981.
 Le diable en tête, 1984.
 Eloge des intellectuels, 1987.
 Les derniers jours de Charles Baudelaire, 1988.
 Les aventures de la liberté, 1991.
 Le jugement dernier, 1992
 Piero della Francesca, 1992
 Les hommes et les femmes, 1994.
 Bosna!,1994.
 La pureté dangereuse, 1994.
 Comédie, 1997.
 Le siècle de Sartre, 2000.
 Réflexions sur la Guerre, le Mal et la fin de l’Histoire, 2002.
 Qui a tué Daniel Pearl ?, 2003.
 Récidives, 2004.
 American Vertigo, 2006

Oversat til engelsk 
 Bernard Henri Lévy, Richard Veasey, Adventures on the Freedom Road Harvill Press (an imprint of Random House), 1995, hardcover, 
 Edited by Bernard-Henry Lévy, What Good Are Intellectuals: 44 Writers Share Their Thoughts, Algora Publishing, 2000, paperback, 276 pages, 
 Bernard-Henri Levy, translated by Andrew Brown, Sartre: The Philosopher of the Twentieth Century, Polity Press, July 2003, hardcover, 456 pages, 
 Bernard-Henri Lévy, Who Killed Daniel Pearl?, Melville House Publishing, September 2003, hardcover, 454 pages, 
 Bernard-Henri Lévy, War, Evil and End of History, Gerald Duckworth & Co. Ltd, October 2004, hardcover, 400 pages, 
 Bernard Henri Lévy, Charlotte Mandell, American Vertigo : Traveling America in the Footsteps of Tocqueville, Random House, January 2006, hardcover, 320 pages, 
 Left in Dark Times: A Stand Against the New Barbarism, 2008

Eksterne henvisninger 

Filosoffer fra Frankrig
Islamkritikere
Franskmænd i 1900-tallet
Franskmænd i 2000-tallet
Irshad Manji

Irshad Manji (født 1968 i Uganda) er en canadisk feminist, forfatter, journalist, aktivist og professor i lederskab ved New York University - og erklæret lesbisk.

Hun er en kendt kritiker af radikal islamisme og ortodokse fortolkninger af Koranen. New York Times har beskrevet hende som ”Osama bin Ladens værste mareridt”.

Arbejde 
Hendes mest kendte bog er The Trouble with Islam Today, som er trykt på mere end 30 sprog. 
Hun har produceret en PBS dokumentar The Trouble with Islam Today (Tro uden frygt). Dokumentaren blev nomineret til en Emmy Award i 2008.

Som journalist har hun skrevet for mange medier: fra Amnesty International til De Forenede Nationer og den danske organisation Demokratiske Muslimer.

Referencer 

Islamkritikere
Feminister fra Canada
Faglitterære forfattere fra Canada
Aktivister fra Canada
Journalister fra Canada
Mehdi Mozaffari

Mehdi Mozaffari (født 1939 i Iran) er professor emeritus dr.scient.pol. ved Aarhus Universitet i Islamiske studier.

Mozaffari er født i Iran. Han studerende politologi og jura på Teherans Universitet og senere politologi og international politik ved universiteter i Paris. 
Han blev doktor i politologi fra Sorbonne i 1971 og blev i 1973 ansat ved universitet i Teheran. 
Da den islamiske revolution brød ud i Iran i 1978, rejste Mozaffari og hans familie ud af Iran, og han fik i 1979 ansættelse på Sorbonne. 
Da hans kone er dansk, rejste familien dog kort efter til Danmark hvor han blev ansat ved Institut for Statskundskab ved Aarhus Universitet.
Der var han først ekstern lektor, siden lektor, docent for i 2003 at blive udnævnt til professor.

Mozaffari er kendt som islamkritiker og medforfatter til MANIFESTO: Together facing the new totalitarianism

Bibliografi 
 Revolutionen i Iran, København, DUPI, 1981.
 Authority in Islam: From Muhammad to Khomeini, New York, Sharpe, 1987.
 Islam: State and Society, London, Curzon Press (red. sammen med Klaus Ferdinand og medforfatter), 1988.
 Security Politics in the Commonwealth of Independent States: The Southern Belt, London, Macmillan (red. og medforfatter), 1997.
 Pouvoir Shî`ite: Théories et Evolution, Paris, L'Harmattan, 1998.
 FATWA: Violence and Discourtesy, Oxford, Aarhus University Press, 1998.
 11. september: Internationale konsekvenser og perspektiver, Århus, Systime (red. og medforfatter), 2002.
 Globalization and Civilizations, London and New York, Routledge (red. og medforfatter), 2002.
 Totalitarisme: Venskab og fjendskab, Aarhus, Aarhus Universitetsforlag (medred. og medforfatter), 2007.
 Western Totalitarianism, Aarhus, CIR, 2011.
 10 Bud - på kultur, identitet og værdier i Danmark, Aarhus, Systime (red. og medforfatter), 2012.
 Iran and the Challenges of the Twenty-First Century
 Islamisme: en orientalsk totalitarisme, København, Informations Forlag, 2013.

Se også 
 Terrorangrebet på den danske ambassade i Pakistan 2008

Referencer

Islamkritikere
Politologer fra Danmark
Ansatte ved Aarhus Universitet
Waldstetten (Günz)

Waldstetten er en købstad (markt) i Landkreis Günzburg i Regierungsbezirk Schwaben i den tyske delstat Bayern.
Den er en del af Verwaltungsgemeinschaft Ichenhausen.

Geografi 
Waldstetten ligger i Region Donau-Iller ved floden Günz.
 

Landkreis Günzburg
Waltenhausen

Waltenhausen er en kommune i Landkreis Günzburg i Regierungsbezirk Schwaben i den tyske delstat Bayern.
Den er en del af Verwaltungsgemeinschaft Krumbach.

Geografi 
Waltenhausen ligger i Region Donau-Iller.
 
I kommunen er der ud over Waltenhausen, landsbyerne Hairenbuch og Weiler.

Historie 
Familien von Wernau var fra 1423 til 1541 herskabet i Waltenhausen, da Fuggerfamilien erhvervede det, og fra da af hørte Waltenhausen til den Fuggerske Familiestiftelse. Med Rhinforbundet i 1806 blev byen en del af Bayern.

Landkreis Günzburg
Johannes Bjerg

Johannes Clausen Bjerg (26. januar 1886 i Ødis ved Kolding – 17. februar 1955 i København) var en dansk billedhugger og professor ved Kunstakademiet, som han også var direktør for 1943-1946. Mest kendt er hans skulptur Elskovskampen der står i Mølleparken i Århus. Den  blev støbt i bronze i 1922 og er karikeret i en tegning af Herluf Jensenius.

Bjerg var Kommandør af 1. grad af Dannebrog og Dannebrogsmand. Han er begravet på Garnisons Kirkegård.

I fødebyen indviede den daværende kulturminister Julius Bomholt i 1961 i anledning af  75 året for billedhuggerens fødsel en mindemur.

Værker 
Artemisspringvandet i Hans Tavsens Park
Agnete og Havmanden ved Århus Rådhus
Statue i Damparken i Haderslev

Eksterne kilder/henvisninger 

Hans livshistorie og værker
 
 

Billedhuggere fra Danmark
Danskere i 1900-tallet
Ansatte ved Det Kongelige Danske Kunstakademi
Kommandører af 1. grad af Dannebrog
Personer i Kraks Blå Bog (afdøde)
Personer i Dansk Biografisk Leksikon
Modtagere af Thorvaldsen Medaillen
Antoine Sfeir

Antoine Sfeir (født 25. november 1948 i Beirut Libanon, død 1. oktober 2018) var en fransk-libanesisk, islam-kritiker, journalist og professor

Bibliografi 
 L'Argent des Arabes 1992 (arabernes pemge)

 L'Atlas des religions 1993 (Religionernes atlas)

 Les réseaux d'Allah 1997 (Allahs netværk)
 Dictionnaire mondial de l'islamisme 2002 (Det Islamiske verdensatlas)

 Liberté, égalité, islam : la république face au communautarisme 2005 (Frihed, lighed, Islam: Republikken vs. fællesskabet)

 La langue française face à la mondialisation 2005 (Den franske tunges verdensudbredelse)

 Vers l'Orient compliqué 2006 (Mod den vanskelige orient, problemerne i mellemøsten)

 Tunisie, Terre de paradoxes 2006 (Tunesien Jordens paradoks)

 Américains-arabes : L'affrontement 2006 (Konfrontationen mellem amerikanerne og araberne)

 Brève histoire de l'islam à l'usage de tous 2007 (En kort historie om islam og dens universelle brug)

 Les islamismes d'hier à aujourd'hui 2007 (Islamismen i går og i dag)

 Al-Qaïda menace la France 2007 (Al Qaïda’s trussel mod Frankrig)

 Vers l'Orient compliqué 2008 (problemerne i mellemøsten, ny udgave)

Ekstern henvisning og kilde 
 Biografi på fransk 

Islamkritikere
Personer fra Beirut
Journalister fra Frankrig
Journalister fra Libyen
Chahla Chafiq-Beski

Chahla Chafiq-Beski er en iransk forfatter og sociolog med speciale i det gamle Persien og tillige en forsvarer af sekularisme og ytringsfrihed.

Chafiq-Beski er venstre-aktivist, og blev i 1983 landsforvist fra Iran grundet modsætninger til Khomeini-regimet og fik efter forvisningen asyl i Frankrig. Hun er forfatter til flere bøger, som er kritiske overfor islam og de iranske ayatollaher.

I 2007 var Chafiq-Beski involveret i oprettelsen af et internationalt netværk af kvindelige iranske flygtninge.

Anno 2008 er Chafiq-Beski stadig bosiddende i Frankrig.

Bibliografi 

 La Femme et le retour de l'islam (Kvinden og tilbagefaldet i Islam)

 Femmes sous le voile; face à la loi islamique (Kvinden under sløret, det islamiske ansigt)

 Le Nouvel Homme islamiste. La prison politique en Iran (2002) (Den nye islamiske mand, den politiske fange i Iran)

 Chemins et brouillards (2005) (Vejen og tågen)

Islamkritikere
Faglitterære forfattere fra Iran
Sociologer fra Iran
Corps de logis

Corps de logis (fransk, fra latin corpus ’krop’) er hovedbygningen, den væsentligste beboelsesbygning, på en større gård, herregård eller gods. I større slots- eller herregårdsanlæg indgår corps de logis i en cour d'honneur (fransk, 'æresgård') med domistik- og økonomibygninger, stalde mm.

Bygningsdele
Cour d'honneur

Cour d'honneur (fransk, 'æresgård') betegner gårdrummet mellem en hovedbygning, corps de logis, og sekundære bygninger, eksempelvis stalde og domistikbygninger.

Bygningsdele
Piano nobile

Piano nobile (italiensk for fornem etage) betegner den mest betydningsfulde etage – den repræesentative etage med de fornemst udstyrede rum – i et palæ, slot eller herregårdsbygning. Det er typisk enten første eller anden sal i bygningen. Etagen vil normalt være mere rigt dekoreret både ude og inde for at vise status.

Bygningsdele
Leif Petersen

Leif Petersen (født 11. december 1934 i Hellerup) er en dansk dramatiker og forfatter.

Petersen debuterede med dramastykket Jævndøgn, der blev opført i radioen 26. april 1963. Han instruerede også TV-føljetonen Fiskerne efter Hans Kirks roman for DR. Serien sendtes i 1977.

Leif Petersens skuespil findes bevaret i Dramatisk Bibliotek på Det Kongelige Bibliotek.

Anerkendelser 
 1968: Statens Kunstfond – 3-årigt stipendium
 1969: Nordisk Radiospilpris
 1970: Otto Benzons Forfatterlegat
 1970: Danske Dramatikeres Hæderspris
 1981: Adam Oehlenschläger Legatet
 1987: Dansk Blindesamfunds Radiospilpris 
 2005: Statens Kunstråd – Arbejdslegat

Eksterne henvisninger 
 

Dramatikere fra Danmark
Dansksprogede forfattere fra Danmark
Personer fra Hellerup
Personer i Kraks Blå Bog
Sophie Amalienborg

Sophie Amalienborg var et barokslot i København, opført 1667-1673 og forgænger for Amalienborg. Slottet, der brændte den 19. april 1689, var opkaldt efter dronning Sophie Amalie. Ca. 186 mennesker omkom ved branden.

Historie 
Området, hvor Frederiksstaden ligger i dag, blev først indlemmet i København ved den store byudvidelse, som Christian 4. foretog. Området øst for Bredgade blev dog opgivet som handels- og boligkvarter. I 1660 havde Frederik 3.s dronning, Sophie Amalie, opkøbt en række grunde i dette ubebyggede område for her at opføre et lystslot til erstatning for hendes landejendom Dronningens Enghave uden for Vesterport, der var ødelagt under svenskernes belejring af København 1658-60. På trods af de dårlige tider efter svenskekrigene lykkedes det dronningen at skaffe midler, så hun 1667-73 kunne opføre lystslottet Sophie Amalienborg. Arkitekten var formentlig Albertus Mathiesen.

Bygningen var ikke stor. Den var udformet i barokstil som en italiensk villa, et "casino" med høj underetage, en hovedetage og en lav mezzanin. Hovedfløjen havde fladt tag, der afsluttedes med en balustrade. I midten et tårn, udformet som et "Belvedere". Dronning Sophie Amalie holdt meget af sit nye lystslot, og her døde hun i 1685.

4 år senere nedbrændte det blot 16 år gamle slot. I anledning af Christian 5.s 44-års fødselsdag 15. april 1689 blev der afholdt en festforestilling i et operahus, en midlertidig træbygning bygget tæt op ad slottet. Kongen var begejstret for forestillingen, hvorfor han ønskede den gentaget for offentligheden. Ved den nye forestilling fire dage senere var operahusets udsmykning med silketapeter, mos, enebærris og frugter nu knastør. Ved et uheld væltede en af de 800 olielamper, hvorved ilden fik fat i dekorationen og antændte bygningen. Da alle dørene tillige vendte indad, blev det sørgelige resultat, at 180 mennesker indebrændte, og både operahuset og slottet forvandledes til en ruindynge. Der findes en del minder fra katastrofen rundt om i København. Inden for porten til Ny Vestergade nr. 20 står der følgende på en tavle:"Johan Jürgen, en af stadens 32 mænd og directeur for Børnehuset, byggede denne gård i 1683. Skæbnen brat hans lykke vendte, tvende døtre indebrændte, da Amalienborg i flammer, lyste over stadens jammer."

I 1749 anlagdes det nuværende slotskompleks Amalienborg på det sted, hvor Sophie Amalienborg havde ligget. Det nye slot blev opkaldt efter det gamle.

Noter

Eksterne henvisninger 

 Sophie Amalienborg i København: Kulturhistorisk opslagsbog 
 Liste over de omkomne 

Forsvundne bygninger, konstruktioner og anlæg i København
Frederiksstaden
Brande
Slotte i Danmark
Begivenheder i 1689
Manifestet: Sammen mod den nye totalitarisme

Manifestet: Sammen mod den nye totalisme er en politisk erklæring af 12 intelektuelle islamkritikere som respons på de voldelige uroligheder der fuldte offentliggørelsen af Jyllandspostens Muhammedtegninger. Derfor kaldes den også i Frankrig for Manifeste des douze (dansk: De tolvs manifest).

De udtalte at der er et behov for at kæmpe for sekulære etiske værdier og politisk frihed.<ref name="Aljazeera">[http://english.aljazeera.net/NR/exeres/9F873D63-8FE0-4789-8292-BB3623E86995.htm Aljazeera.net – Writers slam Islamic  'totalitarianism' ]</ref> 
Brevet blev publiceret i det franske tidsskrift Charlie Hebdo'' og advarer mod islamisk totalitarisme 

Charlie Hebdo magasinet var en af de mange Europæiske blade der gentrykte tegninger. De franske muslimers råd forsøgte forgæves at få domstolende til at forbyde denne genoptrykning.
.

De tolv forfattere 
 Ayaan Hirsi Ali, en somalisk forfatter der har fået asyl i Holland;
 Chahla Chafiq, en iransk forfatter som har fået asyl i Frankrig;
 Caroline Fourest, en fransk journalist;
 Bernard-Henri Lévy, en fransk intellektuel; 
 Irshad Manji, er en canadisk forfatter journalist, aktivist og feminist;
 Mehdi Mozaffari, er en iransk akademiker som har fået asyl i Danmark og er professor på Aarhus Universitet;
 Maryam Namazie, en iransk kommunist menneskerettighedsaktivist;
 Taslima Nasreen, er fra Bangladesh. Hun er læge, forfatter og menneskerettighedsaktivist
 Salman Rushdie, en engelsk-indisk essayist, bestseller forfatter og ridder af England;
 Antoine Sfeir, libanesisk-fransk skribent, politisk økonomist og journalist;
 Philippe Val, en fransk journalist og redaktør;
 Ibn Warraq er en bestseller historiker og social kritiker har fået asyl i USA).

Referencer

Eksterne links 
 The Full text of MANIFESTO at BBC News
 Profiles of all 12 signatories

Se også 
 Liste over islamkritikere
 Islamofobi

Muhammed-tegningerne
Canadas premierministre

Canadas premierminister er leder af Canadas regering. Regeringsposten er ikke direkte defineret i Canadas forfatning, men blev indført efter dannelsen af den canadiske føderation (forbundsstat) i 1867 efter den samme model, som på dette tidspunkt eksisterede i England.

Canadas nuværende premierminister er Justin Trudeau, som tiltrådte embedet i 2015. Han er den 23. premierminister i Canada. 

Nedenstående oversigt omfatter samtlige premierministre siden dannelsen af Canadas første føderale regering i 1867.

Eksterne henvisninger 

 
Lister over regeringsledere
Otto Benzons Forfatterlegat

Otto Benzons Forfatterlegat er et mindelegat til minde om Georg Brandes, stiftet og opkaldt efter dramatiker og medicinalfabrikant Otto Benzon. Legatet kaldes derfor også for Georg Brandes Legatet eller Georg Brandes Fødselsdagslegat. Legatet administreres af en bestyrelse, men uddelingen foretages af én person, en uddeler, der er udpeget for en 7-årig periode. Legatet uddeles normalt på Georg Brandes fødselsdag den 4. februar.

Uddelere 
 1908-20 Georg Brandes
 1921-27 Sophus Michaëlis
 1928-29 Sven Lange
 1930-36 Otto Rung
 1937-43 Christian Rimestad
 1944-50 Frederik Schyberg
 1951-57 Carl Johan Elmqvist
 1958-64 Henrik Neiiendam
 1965-72 Jens Kistrup
 1972-79 Torben Brostrøm
 1979-? Jens Kistrup

Eksterne henvisninger 
Om legatet og legatmodtagere på Litteraturpriser.dk

Litteraturpriser fra Danmark
Legater fra Danmark
St. Aleksander Nevskij-katedralen i Łódź

Den ortodokse St. Aleksander Nevskij-katedral (polsk Cerkiew Archikatedralna p. w. św. Aleksandra Newskiego) ligger ved Jan Kilińskis gade 56 i Łódź. Den blev rejst til minne om det mislykkede attentat på Alexander 2. af Rusland i 1879.

Historie 
Bygningskomiteen blev oprettet den 6. april, og bestod af Łódź' største fabrikanter: Karol Scheibler, Juliusz Heinzel, Ludwik Meyer og Izrael Poznański. Mod slutningen af året rejste byarkitekten Hilary Majewski til Sankt Petersburg for at lade sig inspirere af byens arkitektur. I begyndelsen af 1880 blev bygningsplanen godkendt. Den 8. maj 1884 blev grundstenen lagt, og i juni samme år stod bygningen færdig.

Form 
Katedralen er bygget i russisk-bysantinsk stil. Den kan rumme omkring 850 personer, og har en ottekantet grundplan med fem apsider. Taget er formet som en kuppel. Tårnet i facaden er afsluttet med et tag med fem småtårne (fra vestsiden), og er indvendigt polykromeret og prydet med rige formstøbninger. 

Kirkerummet præges af overdådig bysantinsk udsmykning med ornamenter, kapitéler og pilastrer. Ikonerne kommer fra Vasilij Vasilevs værkstedet i Sankt Petersburg, mosaikkerne blev lagt af italieneren Patricci. Katedralen har desuden vinduer med glasmalerier fra Adolph Seilers værksted i Wrocław.

Bygninger, konstruktioner og anlæg i Łódź
Kirker i Polen
Alte Sził-synagogen

Alte Sził-synagogen (polsk Synagoga Alte Sził) ved Wolborskagaden var tidligere hovedsynagogen i Łódź. Den var en af de smukkeste synagoger i Polen, og blev rejst i årene 1863-1871 efter tegninger af Jan Karol Mertsching, som erstatning for en gammel træsynagoge. Den blev bygget om i 1893 af Adolf Zeligson. Under 2. verdenskrig blev synagogen plyndret og brændt ned af tyske nazister natten til 11. november 1939. En mindetavle minder i dag om synagogen.

Synagoger
Bygninger, konstruktioner og anlæg i Łódź
St. Olga kirke i Łódź

St. Olga kirke (polsk Cerkiew p. w. św. Olgi) ligger ved Grzegorz Piramowicz’ gade 12 (tidligere Olgińskagaden) i Łódź. I 1896 begyndte opførelsen af et hjem for forældreløse, ortodokse børn. Ved siden af blev et stort kapel bygget, som den 16. oktober 1898 blev indviet som St. Olga ortodokse kirke. Begge bygninger blev tegnet af Franciszek Chełmiński.

Kirken er énskibet og har en rektangulær grundplan med presbyterium. Hovedindgangen findes i kirketårnet, som ender i en løgformet kuppel. Denne er det eneste element i bygningen, som knytter sig til russisk-byzantinsk arkitektur. Kirken befinder sig i nogle hundrede meters afstand fra St. Aleksander Nevskij-katedralen.

Bygninger, konstruktioner og anlæg i Łódź
Kirker i Polen
Jesper Dahl (fodboldspiller)

Jesper Dahl (født 21. marts 1985) er en dansk fodboldspiller.

Han startede som helt lille med at spille fodbold i Solrød FC, skiftede som første års drengespiller til Herfølge Boldklub. I Herfølge spillede han på kontrakt fra han fyldte 16 til sommeren 2007. Han spillede 27 kampe for Herfølge i 1. division. Ved kontraktudløb i sommeren 2007 skiftede han til Slagelse B&I, hvor han det første år spillede samtlige kampe, og blev kåret til årets spiller af hhv. klub, supportere og avisen Sjællandske. Da Slagelse B&I blev til FC Vestsjælland forlængede Jesper Dahl sin kontrakt med 3. år. Han spiller primært på den centrale midtbane, men har også været brugt både i angreb og i midterforsvar. I sommeren 2011 skiftede han til Næstved Boldklub, hvor han er på en amatøraftale.

Største præstationer har været Danmarksmester i indefodbold med Herfølge ynglinge og Danmarksmester i U21 med Herfølge.

Data 
 Vægt 85 kg
 Højde 186 cm.
 27 kampe for Herfølge
 112 kampe for FC Vestsjælland (pr. 10 maj 2011)

Referencer 

Fodboldspillere fra Herfølge Boldklub

1985
Fodboldspillere fra Danmark
Ngultrum

Ngultrum er valutaen i landet Bhutan og har været det siden 1974. Valutaen er inddelt i 100 chhertum. 

Møntenheder fra Asien
Bhutan
WordPress

WordPress er et open source blog & indholdsstyringssystem skrevet i PHP. 

WordPress kan bruges i 2 udgaver: en SaaS (software as a service) med begrænset funktionsset eller en selv-hostet open source med fulde muligheder for at installere plugins, redigere kode og tema.

Systemet er p.t. det mest udbredte i verden og er oversat til mange sprog, herunder dansk. 

Det anvendes til at formidle indhold i artikelform eller som debatfora hvor brugere kan tilføje en kommentarer.

I Danmark tilbyder mange hostingudbydere såkaldte 1-klik-installationer med WordPress, hvor brugeren med et tryk på en knap får en færdig installation på sit domæne. Dermed slipper brugerne for at installere systemet manuelt. I de senere år er WordPress blevet selvkørende med automatiske sikkerhedsopdateringer, som sikrer, at indehaveren af bloggen altid har den seneste softwareversion uden at skulle sætte sig ind i de nærmere tekniske krav.

Med årene har flere kommercielle udviklere og virksomheder udviklet temaer og plugins som brugerne kan tilkøbe for at øge funktionaliteten. Størstedelen af alle plugins er dog gratis og leveres og vedligeholdes af uafhængige udviklere. 

WordPress er open source software distribueret under GPL ( "GNU General Public License") og vedligeholdes og udvikles af et fællesskab på tusinder af brugere og udviklere.

Udgivelse uden kendskab til programmering 
En af grundene til at wordpress er blevet så populært som det er, er at indholdet kan skrives og udgives af personer der ikke har kendskab til programmering. Readaktøren eller administratoren logger ind i backend, som er et område på siden der kræver brugernavn og adgangskode. I backend skrives indhold i en webeditor, hvor der kan foretages formatering af tekst, og indsættes billeder. Når indholdet bliver udgivet, bearbejdes det af wordpress og publiceres i frontend, der er den del af siden brugerne kan se.

Man kan sige at wordpress er et program, der skriver programmeringskoderne for en, så man ikke behøver at være programmør for at udgive indhold på nettet.

Tekniske krav 
For at kunne oprette en blog eller et websted, eller en kombination af begge, skal nogle få minimumskrav være opfyldt. Der skal være adgang til et webhotel, der understøtter PHP og MySQL og der skal være etableret en URL (webadresse).

Herefter er det muligt via en FTP-forbindelse at uploade systemet til webhotellets server og foretage installation efter forskrifterne. Administrator(er), der besidder nødvendige adgangskoder m.v., kan herefter vedligeholde og udbygge bloggen/webstedet online.

Kilder og ekstern henvisninger 

 WordPress, hjemmeside
 WordPress, nyheder

Content Management Systemer
Linux-webprogrammer
Frie CMS-systemer